title: عبد لمجيد ضولمي
text: عبد المجيد ضّولمي (خلاق ف دّار لبيضا ف 19 أبريل 1953 و مات ف دّار لبيضا ف 27 جويي 2017) كوايري مغربي كان تايلعب مدافع أوسط (ليبيرو) ولا ف لوسط دّفاعي. دوز أغلبية لكاريير ديالو مع رّاجا، لّي لعب معاها 568 ماتش رسمي، و لعب 140 ماتش دولي مع لمونتاخاب لوطني لمغريبي. هو من أحسن لّعايبية لّي دازو ف تاريخ لكورة لمغريبية و كان معروف ب تامعلميت ديالو ف لوسط و ب رّوح رّياضية لعالية ديالو.